*Приложение № 2.2.*

**Д О Г О В О Р**

**№………………..**

Днес, …………. 2016 г. в гр. София, на основание чл. 14, ал. 4, т. 2 от ЗОП, между:

**Министерството на външните работи –** с адрес гр. София, ул. „Александър Жендов” № 2, БУЛСТАТ – 000695228, представлявано от Анатоли Великов – и.д.Главен секретар и Анжело Дренов - Главен счетоводител, наричано по-долу **„ВЪЗЛОЖИТЕЛ”**, от една страна,

и

……………………………………………………………………..………, със седалище и адрес на управление: ........................................................................................................................................., ЕИК №……..........................., представлявано от ......................................................................................., определено за изпълнител след проведена обществена поръчка по реда на глава осма „а” от ЗОП с предмет: „**Поддръжка на парковото пространство на сградата на МВнР-ЦУ, сградата на ул. „Алфред Нобел” №2, Резиденция №14 на ул. „21 век” №69 и дом № 8 в Резиденция „Бояна” и доставка на разсад, букети и венци от цветя за протоколни мероприятия”**, **Обособена позиция № 2 „Доставка на разсад, букети и венци от цветя за протоколни мероприятия”**, наричано по-долу за краткост **„ИЗПЪЛНИТЕЛ“** от друга страна, се сключи настоящият договор за възлагане на обществена поръчка, наричан по-долу за краткост „Договор“.

Страните се споразумяха за следното:

**І.ПРЕДМЕТ**

**Чл. 1.** /1/.**ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши срещу възнаграждение доставка на разсад, букети и венци от цветя за протоколни мероприятия за нуждите на Министерство на външните работи - Централно управление, съгласно клаузите на настоящия договор и приложените Техническа спецификация - Приложение № 1.2 на **ВЪЗЛОЖИТЕЛЯ**, Техническо предложение и Ценово предложение – Образец № 1,2 (с включена количествено-стойностна сметка) на **ИЗПЪЛНИТЕЛЯ**, представляващи неразделна част от договора.

/2/. Изпълнението ще се осъществява чрез периодични доставки заявявани от Възложителя към Изпълнителя на следните имейл адрес и/или факс:

За Възложителя: …………………………………………………………; факс:……………………………………’

имейл адрес: ………………………………………………………….;

За Изпълнителя:………………………………………………………..; факс:………………………………………;

имейл адрес: ………………………………………………………….;

**Чл. 2.** Изпълнението на услугата ще става след подадена на имейл адрес и/или факс заявка и подписана от комисията по чл. 6, т. 5 от Договора. В заявката ще бъде отразен вида на заявените артикули и мястото на доставката им.

**ІІ.ЦЕНИ И НАЧИН НА ПЛАЩАНЕ**

**Чл. 3.** /1/ Общата стойност на Договора не може да надвишава ……………. /……………………………………./ лева без ДДС.

/2/ Определените в офертата цени на **ИЗПЪЛНИТЕЛЯ** са крайни и не подлежат на корекции.

/3/ Общата стойност за видовете артикули от Таблиците в Ценовото предложение - Образец № 1.2, под формата на количествено-стойностната сметка, не трябва да надвишава **9 000,00 /девет хиляди/** лева без ДДС.

/4/ Всички количества, видове артикули по доставки се доказват с двустранни протоколи за действително извършените доставки по заявки, подписани от представители на страните на база Ценовото предложение - Образец №1.2.

/5/ Заплащането за услугата се извършва в български лева, по банковата сметка на ИЗПЪЛНИТЕЛЯ, в 10 – дневен срок след подписване на двустранен приемо-предавателен протокол (за МВнР от комисията по чл. 6, т. 4 от Договора) и оригинална данъчна фактура. Обслужващата банка на ИЗПЪЛНИТЕЛЯ е …………………………………., банкова сметка:

**IBAN: ……………………………….**

**BIC код: …………………………….**

**ІІІ.СРОК НА ДЕЙСТВИЕ НА ДОГОВОРА**

**Чл. 4.** Срокът на Договора е 1 /една/ календарна година от датата на подписването му или до изчерпване на бюджетния ресурс на ВЪЗЛОЖИТЕЛЯ от …………..**…………** /…………………………………………………………….………./ **лева без ДДС**.

**ІV.ПРАВА И ЗАДЪЛЖЕНИЯ НА СТРАНИТЕ**

**А/ ПРАВА НА ВЪЗЛОЖИТЕЛЯ**

**Чл. 5.** /1/ ВЪЗЛОЖИТЕЛЯТ има право:

1. В момента на приемане на услугата да предявява претенции за отстраняване на констатирани недостатъци при изпълнението и неточно изпълнение спрямо уговореното;
2. Да приеме услугата;
3. Да приеме услугата с недостатъци, но с отбив от цената;
4. Да откаже приемането поради недостатъци и да развали Договора;

5.Да откаже да приеме доставката, ако артикулите не са свежи и/или годни за тяхното предназначение.

/2/ ВЪЗЛОЖИТЕЛЯТ не носи отговорност за действия и бездействия на ИЗПЪЛНИТЕЛЯ, в резултат на които и следствие изпълнението на предмета на Договора възникнат: смърт или злополука на което и да е физическо лице на обектите; загуба или нанесена вреда на каквото и да е имущество.

**Б/ ЗАДЪЛЖЕНИЯ НА ВЪЗЛОЖИТЕЛЯ**

**Чл. 6.** ВЪЗЛОЖИТЕЛЯТ се задължава:

1. По реда на чл. 2, т. 2.1 да подаде от посочения в чл. 1, ал. 2 от настоящия договор имейл адрес и/или факс заявката, в която да бъде отразено количество и вид на артикулите, както и място на доставката.
2. Да приеме услугата, ако заявката е изпълнена според договорените условия;

3. Да заплати на ИЗПЪЛНИТЕЛЯ уговореното възнаграждение, съгласно условията по Договора;

4. Да осигури достъп до обекта за доставка по самата заявка на служителите на ИЗПЪЛНИТЕЛЯ, които ще извършват доставките;

5. Да назначи комисия, която да упражнява контрол на договореностите и да подписва документите, удостоверяващи приемането по извършените доставки.

**В/ПРАВА НА ИЗПЪЛНИТЕЛЯ**

**Чл. 7.** ИЗПЪЛНИТЕЛЯТ има право:

1. Да получи уговореното възнаграждение съгласно условията на Договора;

2. Да получи възнаграждение в размер само на изпълнената част от заявката, ако е изпълнил част от нея и по-нататъшното изпълнение се окаже невъзможно поради причини, за които ИЗПЪЛНИТЕЛЯТ и ВЪЗЛОЖИТЕЛЯТ не отговарят.

**Г/ЗАДЪЛЖЕНИЯ НА ИЗПЪЛНИТЕЛЯ**

**Чл. 8.** ИЗПЪЛНИТЕЛЯТ се задължава:

1. Да изпълни предмета на Договора добросъвестно и качествено, в съответствие с Техническата спецификация – Приложение № 1.2 – неразделна част от Договора и съгласно най-добрата професионална практика;

2. Да осигури за своя сметка транспорт по доставките до указаните от Възложителя в заявката обекти;

4. Да осигури безопасни и здравословни условия на труд при изпълнение на възложената му работа.

5. По заявка на Възложителя да извърши доставката в срок до 3 (три) работни дни, които започват да текат от следващия работен ден от приемането на заявката чрез посочения в чл. 1, ал. 2 от настоящия договор имейл адрес и/или факс.

**V. ПРИЕМАНЕ**

**Чл. 9.** Приемането на извършените доставки се извършва между ВЪЗЛОЖИТЕЛЯ и ИЗПЪЛНИТЕЛЯ, като се подписват двустранни приемо-предавателни протоколи. За МВнР съгласно чл. 2 и за ИЗПЪЛНИТЕЛЯ ……………………………………………………………….-……………………………………………………………………………………………

/*длъжност*/

**VI. ОТГОВОРНОСТ при неизпълнение и неустойки**

**Чл. 10.** При пълно неизпълнение на поетите с настоящия договор задължения, както и в случай на некачественото и/или забавено изпълнение, ИЗПЪЛНИТЕЛЯТ заплаща неустойка на ВЪЗЛОЖИТЕЛЯ, в размер на 10 % (десет процента) от стойността на договора. При частично неизпълнение на поетите от настоящия договор задължения ИЗПЪЛНИТЕЛЯТ заплаща неустойка на ВЪЗЛОЖИТЕЛЯ, в размер от 10 % (десет процента) от неизпълнената част. Забавеното изпълнение се констатира с поетото от Изпълнителя задължение по чл. 8, т. 5.

**Чл. 11.** Рекламации за липси, външен вид и др., се правят в момента на приемане на доставката от ВЪЗЛОЖИТЕЛЯ и се отразяват в двустранно подписан протокол.

**Чл. 12.** Рекламации за недостатъци в текущото обслужване се правят на момента на приемане на доставката от ВЪЗЛОЖИТЕЛЯ и се отстраняват от ИЗПЪЛНИТЕЛЯ за негова сметка в срок от два работни дни от съобщаване им.

**Чл. 13**. При прекратяване на договора по чл. 14, т. 1, т. 2 и т. 4 не се дължи неустойки.

**VІI. ПРЕКРАТЯВАНЕ НА ДОГОВОРА**

**Чл. 14.** Настоящият Договор се прекратява:

1. С изтичане срока на Договора или до изчерпване на финансовия ресурс определен в чл. 3;

2. Предсрочно, по взаимно съгласие между страните, изразено писмено;

3. При системно, пълно неизпълнение, частично, лошо, или забавено изпълнение на задълженията на ИЗПЪЛНИТЕЛЯ, ВЪЗЛОЖИТЕЛЯТ има право едностранно да прекрати настоящия договор с едноседмично писмено предизвестие;

4. Със 7- дневно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

5. По реда на чл. 43, ал. 4 от ЗОП.

**VIII. ДОПЪЛНИТЕЛНИ РАЗПОРЕДБИ**

**Чл. 15.** Всички спорове по този договор ще се уреждат чрез преговори между страните, а при липса на взаимно съгласие, се отнасят за решаване от компетентния съд в Република България.

**Чл. 16.** С изключение на заявките по доставки, всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ са валидни, когато са изпратени по пощата (с обратна разписка), на адреса на съответната страна или предадени чрез куриер, срещу подпис на приемащата страна или по факс.

**Чл. 17.** За всички неуредени в този Договор въпроси се прилагат разпоредбите на действащото българско законодателство.

Неразделна част от настоящият Договор са следните документи:

1. Техническата спецификация на ВЪЗЛОЖИТЕЛЯ – Приложение № 1.2
2. Ценово предложение на ИЗПЪЛНИТЕЛЯ - Образец № 1.2;
3. Техническо предложение на ИЗПЪЛНИТЕЛЯ - Образец № 2.2;

Настоящият Договор се състави и подписа в два еднообразни екземпляра, по един за всяка една от страните.

**ВЪЗЛОЖИТЕЛ: ИЗПЪЛНИТЕЛ:**

**и.д. ГЛАВЕН СЕКРЕТАР**

**АНАТОЛИ ВЕЛИКОВ**

**ГЛАВЕН СЧЕТОВОДИТЕЛ**

**АНЖЕЛО ДРЕНОВ**